钦定古今图书集成/明伦汇编/官常典/第301卷 > 陈修
## 钦定古今图书集成/明伦汇编/官常典/第301卷 > 陈修

按《明外史》本传：“修字伯昂，上饶人。从平浙东，授理官。
援引律令，悉本宽厚，尽改元季苛政。擢兵部郎中，迁
济南知府。济南屡经兵燹，比户雕残，且多卫将练兵，
屯田其间。修至，调剂有方，兵民相安，流亡复业，帝嘉
之。洪武四年，拜吏部尚书。六部之设，自洪武元年镇
江滕毅首长吏部，一切选除考课，佐省台裁定，然法”
制犹未画一。修乃偕侍郎李仁详考旧典，参以时宜，
按地剧僻，为设官烦简。凡庶司黜陟及《课功核实》之
法，皆精心筹画，铨法秩然。未几，卒官。